Еr:YAG лазер 2940 nm
Спада към твърдотелните лампово напомпвани лазери. Излъчващия химичен елемент е  Ербий, легиран в решетка на кристала Итриево Алуминиев Гранат. Лазерът излъчва на 2940 nm и работи само в импулсен режим с ниска честота. Поради най-високия коефициент на поглъщане от водното съдържание в тъканите сред познатите лазерни лъчения, медицинските приложения на Еr:YAG лазера се отнасят към аблативните (отнемане на тъкан) терапии, като: повърхностна лазерна хирургия на кожа и кожни образувания и лазерен пилинг.  Важно е да се знае, че в последните години Еr:YAG лазера в дерматологичните си приложения, тотално бива изместен от CO2 лазера поради своята ниска работна честота и сравнително сложна поддръжка. Еr:YAG лазера остава незаменимо средство в денталната медицина.